ZAPISNIK S JAVNE RASPRAVE PAZI(N) PRORAČUN!
u mjesnom odboru Trviž održane
04. lipnja 2019. godine s početkom u 20.00 sati

Raspravi prisustvuju:
1. Igor Bajok – moderator,
2. Ivan Jeromela – Viši stručni suradnik za prostorno planiranje i graditeljstvo
3. Marina Tomišić – Viša stručna suradnica za proračun

Na raspravu se odazvalo 11 mještana. 
Igor Bajok uvodno predstavlja novine u provedbi projekta. Građani odlučuju o iznosu od 100.000,00 kn u dvogodišnjem ciklusu projekta na način da se prijedlozi prikupljaju izravno tijekom rasprava po mjesnim odborima, a ne kao do sada dostavom obrasca na adresu Grada Pazina. Na jesen će se ponovno održati rasprave po mjesnim odborima i tada će mještani glasati o najpotrebnijim komunalnim akcijama.

Marina Tomišić je potom prezentirala prijedlog komunalne akcije iz prethodnih godina koji nije izglasan i koje bi mogao biti uvršten u prijedloge ove godine:
1. Sanacija zavoja (2 zavoja na uzbrdici prema Ladavcima su vrlo skliski i poželjna je sanacija barem jednog) na cesti Ladavci - Šipraki

Nakon toga su prisutni iznijeli prijedloge komunalnih akcija o kojima će se glasati tijekom naredne rasprave:

1. Sanacija zavoja (2 zavoja na uzbrdici prema Ladavcima su vrlo skliski i poželjna je sanacija barem jednog) na cesti Ladavci – Šipraki
2. 2 putokaza u Šiprakima (točne lokacije dogovoriti s MO)
3. Pivske garniture 20 kom za potrebe MO – 1.000,00 kn je cijena 1 kompleta, najbolje bi bilo tražiti ponudu od tvrtke je iste komplete isporučila za MO Kašćerga.
4. Saniranje potpornog zida na starom groblju (napraviti troškovnik)
5. Usporivači prometa na području MO Trviž radi sigurnosti djece i pješaka – više kritičnih točaka – predsjednik MO predao zahtjev u Grad Pazin s lokacijama – izrada prometnog elaborata
6. Dječje igralište u Zovići – reflektor, zaštitna ograda, mreže za golove, farbanje zidova /građevni materijal – mještani će dostaviti ponudu
7. Nasipavanje poljskog puta Bulaš Orljak (kontaktirati predsjednika MO za točnu lokaciju). Predsjednik MO i Ivan Jeromela su se nadovezali da je postojala mogućnost sanacije šumskih puteva na području MO Trviž kroz fondove EU (Program ruralnog razvoja RH) međutim kriterij je bio da područje ima manje od 12 km/1000 ha šume, a Grad Pazin ima 12,05 km zbog čega je isključena mogućnost sufinanciranja ovih puteva.
8. Javna rasvjeta od glavne ceste (Ben shop) prema Brajkovići (napraviti troškovnik)
9. Asfaltiranje spojne ceste Trviž –Buići – prvo skretanje ulijevo nakon ulaza u Trviž – oko 300 m2, neasfaltirana cesta praši okolne kuće, voda se slijeva u šahtove (napraviti troškovnik)
10. Izgradnja porušenog zida oko novog groblja (napraviti troškovnik)

Za prijedloge 2. i 5. predsjednik MO apelira da Grad Pazin izvidi mogućnost financiranja van malih komunalnih akcija.

Ostali komentari i prijedlozi građana:
· Mještanin sela Buići ističe problem nedostatka javne rasvjete, trava se ne kosi redovito, cestu je mještanin sanirao vlastitim sredstvima nakon nevremena.
· [bookmark: _GoBack]Organizacija prijevoza kombijem za vožnju djece u školu iz mjesta Buići. Ivan Jeromela upućuje mještane na Upravni odjel za samoupravu, upravu i društvene djelatnosti Grada Pazina.

Rasprava je zaključena u 21.10 sati.
